ATP30 บวก 4% ปักธงรายได้ปีนี้ “ออลไทม์ไฮ” แตะ 600 ลบ. โบรกฯเชียร์ซื้อเป้า 3.24 บ.
ATP30 บวก 4% ปักธงรายได้ปีนี้ “ออลไทม์ไฮ” แตะ 600 ลบ. โบรกฯเชียร์ซื้อเป้า 3.24 บ. โดย ณ เวลา 11:47 น. อยู่ที่ระดับ 2.20 บาท บวก 0.08 บาท
ATP30 บวก 4% ปักธงรายได้ปีนี้ “ออลไทม์ไฮ” แตะ 600 ลบ. โบรกฯเชียร์ซื้อเป้า 3.24 บ. โดย ณ เวลา 11:47 น. อยู่ที่ระดับ 2.20 บาท บวก 0.08 บาท
7 ก.พ. 2565

ผู้สื่อข่าวรายงานว่า วันนี้(7ก.พ.2565) บริษัท เอทีพี 30 จำกัด (มหาชน) หรือ ATP30 ณ เวลา 11:47 น. อยู่ที่ระดับ 2.20 บาท บวก 0.08 บาท หรือ 3.77% ด้วยมูลค่าซื้อขาย 50.43 ล้านบาท

โดยก่อนหน้านี้(6ก.พ.65) นายปิยะ เตชากูล กรรมการผู้จัดการ เปิดเผยว่า แผนการดำเนินธุรกิจของปี 2565 บริษัทตั้งเป้าหมายมีผลประกอบการทำสถิติสูงสุด (ออลไทม์ไฮ) โดยมีรายได้รวม 600 ล้านบาท เติบโต 25% เมื่อเทียบกับปี 2564 รวมถึงรักษาอัตรากำไรขั้นต้นไว้ที่ระดับ 25% และอัตรากำไรสุทธิไว้ที่ระดับ 10% ซึ่งเป็นระดับที่เคยทำได้มาก่อนเกิดการแพร่ระบาดของเชื้อโควิด-19
สำหรับทิศทางธุรกิจปี 2565 บริษัทมุ่งเน้นกลยุทธ์ขยายฐานพื้นที่ให้บริการ พร้อมพัฒนาเทคโนโลยียกระดับความสามารถการแข่งขัน ก้าวสู่การเป็นผู้นำ Smart Mobility โดยมีแผนขยายพื้นที่ให้บริการในนิคมอุตสาหกรรมภาคกลาง อาทิ จังหวัดอยุธยา จังหวัดสระบุรี อีกทั้งมีแนวโน้มการเจราจาลูกค้าเพิ่ม จากเครือข่ายพันธมิตรธุรกิจ บริษัท โตโยต้า ทูโช ไทย โฮลดิ้งส์ จำกัด (TTTH) คาดเห็นความชัดเจนในปี 2565 ซึ่งจากแนวโน้มการให้บริการที่เพิ่มขึ้นบริษัทจึงมีแผนเพิ่มจำนวนรถในปี 2565 อีก 100–150 คัน ใช้งบการลงทุนประมาณ 300 ล้านบาท
นอกจากนี้ บริษัทมีแผนนำเทคโนโลยีเข้ามาเสริมประสิทธิภาพระบบบริหารจัดการการเดินรถมากขึ้น โดยพัฒนาแอปพลิเคชัน และโปรแกรมต่าง ๆ เพื่อเสริมศักยภาพธุรกิจ ประกอบด้วย 1. อำนวยความสะดวกให้กับผู้ใช้บริการ,2. บริหารต้นทุนให้กับลูกค้า (จัดการเส้นทางการเดินรถ),3. พัฒนาระบบปฏิบัติการติดตามการเดินรถ ตรวจเช็กและซ่อมบำรุง และ 4. ควบคุมต้นทุนของบริษัท ซึ่งหากระบบต่าง ๆ สมบูรณ์แบบแล้ว บริษัทจะนำการเทคโนโลยีดังกล่าวไปใช้ในการขยายพื้นที่ให้บริการอื่น ๆ ด้วย
ขณะที่ความร่วมมือและให้บริการกับบริษัท อีวี มี พลัส จำกัด และบริษัท อรุณ พลัส จำกัด ในการบริหารจัดการการให้เช่าและการเดินรถไฟฟ้ามีกระแสตอบรับที่ดี ประกอบกับแนวโน้มการใช้รถไฟฟ้าที่มีเพิ่มขึ้นอย่างต่อเนื่อง บริษัทจึงอยู่ระหว่างศึกษาการให้บริการรถไฟฟ้าเพิ่มเติม เพื่อต่อยอดการดำเนินธุรกิจในอนาคต
“หลายปีที่ผ่านมา ATP30 มุ่งเน้นดำเนินธุรกิจด้วยคุณภาพและความปลอดภัยในการให้บริการ ส่งผลให้ได้รับความไว้วางใจจากลูกค้าและมีจำนวนรถให้บริการเพิ่มขึ้นอย่างต่อเนื่อง ซึ่งในปี 2565 บริษัทจึงมุ่งเน้นขยายฐานพื้นที่ให้บริการ รวมถึงพัฒนาเทคโนโลยีเพื่อยกระดับการดำเนินงาน สร้างโอกาสทางธุรกิจ พร้อมเพิ่มความสามารถการทำกำไร” นายปิยะ กล่าว
บริษัทหลักทรัพย์ เมย์แบงก์ (ประเทศไทย) จำกัด (มหาชน) ประเมินว่า ขณะนี้แนะนำ “ซื้อ” ATP30 ราคาเหมาะสมปี 2565 ที่ 3.24 บาทต่อหุ้น จากกระแสเงินสดที่จะเริ่มสม่ำเสมอ ขณะที่โมเดลธุรกิจให้บริการรถรับส่งโรงงานสมัยใหม่ก็ยังคงเดินหน้ากินส่วนแบ่งตลาดธุรกิจรถบัส-รถตู้ครอบครัวซึ่งเป็นตลาดที่ใหญ่มาก อีกทั้งได้คาดการณ์ผลการดำเนินงานปี 2564 จะมีกำไรสุทธิ 36 ล้านบาท เพิ่มขึ้น 24.14% จากปีก่อนที่มีกำไรสุทธิ 29 ล้านบาท และมีรายได้รวม 542 ล้านบาท เพิ่มขึ้น 38.62%  จากปีก่อนที่มีรายได้รวม 391 ล้านบาท